Keskustelu:Synkooppi (yhdistys)

message: On jäänyt mielikuva, että ainejärjestöt eivät itsestäänselvästi ole merkittäviä. Tässäkään ei ole yhtään ulkopuolista lähdettä, ja palkinto on peräisin ympäröivästä organisaatiosta, ikään kuin kissanhännännostatusta. Ehdotan poistoa. --abc10 (keskustelu) 5. maaliskuuta 2024 kello 18.51 (EET)
replies: text: Synkooppi ry on perustettu jo vuonna 1969 ja se on siitä asti ollut merkittävä osa Helsingin yliopiston musiikkitieteen yhteisöä ja koko maamme musiikkitieteen historiaa. Yhdistyksellä on pitkät perinteet ja sen toiminta on vakiintunutta. Yhdistyksen piirissä on toiminut todella monia Suomen musiikkielämän vaikuttajia, kuten Pekka Hako, Risto Nieminen, säveltäjät Mikko Heiniö, Jennah Vainio ja Olli Virtaperko, HKO:n nykyinen intendentti Aleksi Malmberg, Kuopion kaupunginorkesterin intendentti Jari Eskola ja niin poispäin. Yhdistyksellä on aktiivista julkaisutoimintaa jo vuodesta 1978 säännöllisesti ilmestyneen musiikin yleislehti Synkoopin muodossa, ja se on julkaissut myös muita teoksia – etenkin Ammatti: säveltäjä oli omana aikanaan merkittävä avaus. Helsingin yliopisto on myös tunnustanut Synkooppi ry:n toiminnan merkityksen vuoden 2021 Pacius-palkinnon muodossa, mutta lisäksi tämä palkinto on myönnetty usealle entiselle synkooppilaiselle. Järjestö on osallistunut aktiivisesti jäsenistönsä edunvalvontaan ja opiskelijademokratian edistämiseen yliopistolla. Lisäksi sanottakoon, että Synkooppi ry on mainittu jo vuonna 1979 ilmestyneessä Otavan isossa musiikkitietosanakirjassa, eli se on jo tuolloin ylittänyt merkityskynnyksen ensyklopedisessa mielessä. Wikipediassa on toistakymmentä artikkelia eri kotimaisten yliopistojen ainejärjestöistä, ja tässä seurassa artikkeli Synkooppi ry:stä puolustaa erinomaisesti paikkaansa. Artikkelissa on nyt myös ensimmäisen kommentoijan kaipaamia ulkopuolisia lähteitä, ja niitä voidaan lisätä edelleen artikkelin laajentuessa. Aleksi V. Kummitus (keskustelu) 6. maaliskuuta 2024 kello 14.03 (EET)
replies: text: :Pari kommenttia perusteluihin: Kuten sanoin edellä, palkinto on peräisin "emoyhtiöltä". Jäsenistön edunvalvonta kuuluu ainejärjestöjen perustehtäviin, joten sekään ei ole merkittävyysperuste. Ikävää että julkaisusarja on jäänyt kahden julkaisun mittaiseksi, (joista toinen on 20-sivuinen), vaikka artikkelissa sanottiin että "julkaisusarjassa ovat ilmestyneet myös x ja y". Mitä ne muut ovat? Otin varmuuden vuoksi pois sanan "myös". Millä tavalla yhdistys on mainittu Isossa musiikkitietosanakirjassa? Onko siitä oma artikkeli siellä? Siteeraa tähän, jos ei ole pitkä. Ja hyväksi lopuksi: Mitä ovat ne ulkopuoliset lähteet? --abc10 (keskustelu) 6. maaliskuuta 2024 kello 15.02 (EET)
replies: text: ::Helsingin yliopisto ei ole emoyhtiö. Edes HYY ei ole emoyhtiö. Iivarius (keskustelu) 6. maaliskuuta 2024 kello 15.57 (EET)
replies: text: :::Huomasit varmaan lainausmerkit mutta et välittänyt. Jos ei olisi Helsingin yliopistoa ei olisi sen piirissä toimivaa ainejärjestö Synkooppia. --abc10 (keskustelu) 6. maaliskuuta 2024 kello 16.35 (EET)
Otavan musiikkitietosanakirja ja noin 50 vuoden ikä voisivat puoltaa merkittävyyttä, vaikka lähdekäsittely on paremmimn mainintoja --BluePuddle (keskustelu) 6. maaliskuuta 2024 kello 23.58 (EET)

text: Weilin + Göösin suuressa musiikkitietosanakirjassa vuodelta 1992  on Synkooppi ry:lle oma artikkeli, Otavan ISO musiikkitietosanakirja 1979 mainitsee yhdistyksen Synkooppi-lehteä käsittelevän artikkelin yhteydessä. Mielestäni ei tarvita sen suurempia perusteluja sille, että yhdistys on vakiintunut toimija Suomen musiikkielämässä ja siksi sille kuuluisi artikkeli myös Wikipediaan. Artikkelia kannattaa tämän hetkisessä asussaan verrata myös muihin ainejärjestöjä käsitteleviin artikkeleihin, joista useissa käsitellään lähinnä järjestöjen hupitoimintaa ja perinteitä. Uusi artikkeli tuntuu herättävän helposti poistohaluja, vaikka samasta aihepiiristä kirjoitettuja paljon köykäisempiä artikkeleita on ollut Wikipediassa jo vuosia. Aleksi V. Kummitus (keskustelu) 7. maaliskuuta 2024 kello 13.29 (EET)
replies: text: :Sitä ei varsinaisesti pidä ottaa itseensä, että köykäisempiä artikkelejakaan ei ole poistettu. Tämä on kuitenkin vapaaehtoisprojekti, jossa on aivan liian vähän talkooväkeä. Siksi kaikkea turhaakaan ei olla välttämättä poistettu tai huonoja artikkeleita paranneltu, minkä takia Wikipedian toiminta saattaa vaikuttaa hieman epäloogiselta. Mutta mitä tähän artikkeliin tulee, niin pitäisin merkittävänä, koska musiikkitietosanakirjassa on oma hakusana. --PtG (keskustelu) 7. maaliskuuta 2024 kello 13.37 (EET)
replies: text: ::Kiitos muistutuksesta, ja lohduttavaa, että kannatusta artikkelin säilyttämiseksikin löytyy. Voidaanko artikkelin merkittävyys katsoa nyt riittävällä varmuudella selvitetyksi, jotta joku teistä wikipedistikollegoista voisi poistaa merkittävyyshuomautuksen ja saataisiin näin estettyä artikkelin valuminen poistettavien laariin? Aleksi V. Kummitus (keskustelu) 7. maaliskuuta 2024 kello 19.17 (EET)
thread_title:  Merkittävyys